Publication: Magyar Közlöny
Issue: MK-2009-171 (Year: 2009, Number: 171)
Era: 2004-2010
Section: A közalkalmazottak jogállásáról szóló 1992. évi XXXIII. törvény (a továb biak ban: Kjt.) 12. §-a a következõ
Paragraph Index: 256

17. § A Munka Törvénykönyvérõl szóló 1992. évi XXII. tör vény (a továb biak ban: Mt.) 90. §-a (1) bekezdésének e) pontja helyébe a következõ rendelkezés lép, valamint a következõ h) ponttal egészül ki, ezzel egyidejûleg a g) pont végére vesszõ írásjel kerül, továbbá az Mt. 90. §-a a következõ (6) bekezdéssel egészül ki: [A munkáltató nem szüntetheti meg rendes felmondással a munkaviszonyt az alábbiakban meghatározott idõtartam alatt] „e) a gyermek ápolása, illetve gondozása céljára kapott fizetés nélküli szabadságnak [138. § (5) bekezdés], illetve – a fizetés nélküli szabadság igénybevétele nélkül is – a gyermek hároméves koráig terjedõ,” „h) a külön tör vény szerinti, örökbefogadás elõtti kötelezõ gondozásba helyezés esetén az örökbe fogadni szándékozó munkavállalót – közösen örökbe fogadni szándékozó házastársak döntése alapján a gyermek nevelésében nagyobb szerepet vállaló házastársat – érintõen a kötelezõ gondozásba helyezéstõl számított hat hónap, illetve, ha a gyermek a hat hónap letelte elõtt kikerül a gondozásból, a kötelezõ gondozás” [idõtartama.] „(6) Az (1) bekezdés e) pontja szerinti védelem a fizetés nélküli szabadság igénybevétele nélkül azt a szülõt illeti meg, aki a fizetés nélküli szabadságot utoljára igénybe vette.”

Source: https://magyarkozlony.hu/hivatalos-lapok/0d40eaf8c2241b6631b988a5d30d43bb12962177/dokumentumok/cf733ea99d319a2f5b64e33b2e8b3b3ec55086de/letoltes